Ja sé que és més àgil, lògic i útil corregir-ho en el mateix fil on es veuen les errades, però admeteu que fa una miiiica antipàtic anar corregint, sembla que no tingues res més a dir i contestes amb una correcció lingüística, o jo què sé què sembla. El cas és que no m'ha semblat mala ideia fer un fil on abocar-consultar totes les incorreccions lingüístiques que ens anem trobant. Be, ja m'heu entés. Ara per ara em ve al cap: ABorrir-se ---> V ! Colgar amb el sentit de penjar. Colgar vol dir soterrar o cobrir alguna cosa a poca profunditat, NO penjar "Liar-se" ( "Sabeu quins usuaris es van liar ahir?") - EMBOLICAR "Que paio/paia més gran" ---> QUIN/QUINA Vinga, participeu. Aquest humil usuari sense escol·larització en català ha hagut d'anar a veure si "recopilatori" va amb L geminada o no per a que ara no participeu. Memberone, tu també pots participar xD ( per cert, fa setmanes que no el veig per ací ) 
kdd (quedada). Ja s'ha dit que es faci servir trobada, i no quedada, que és un castellanisme. 
Quedar A mi no em pareix que siga cap castellanisme... 
Dic quedada en comptes de trobada o aplec. Pel que sembla ací mai no es deia quedada, sinó d'aquestes maneres. Si m'equivoco, digue-m'ho. 
Jo també he sentit més "trobada" o "aplec". Però el mateix diccionari et dóna "quedada" com a bona i no diu que provinga del castellà. A l'enllaç ho pots veure. Una altra cosa és que trobada/aplec s'hagen utilitzat més fins ara i que ara, per influència de l'espanyol, tinga més presència "quedada". Però d'ací a dir que és un castellanisme... un tros ben gran. 
No veig que enlloc posi que és sinònim de reunió o trobada... 
4 intr Deixar establert per mutu acord. Havíem quedat que ens trobaríem aquell vespre. Vam quedar que ho faria ell. Això a l'entrada de quedar. I l'entrada de quedada ací la tens. 
quedada: acció de quedar-se no és el mateix que una trobada que té el significat d'una cita. Jo una quedada no ho havia sentit mai. 
Jo sí que ho veig igual, la veritat. Tanmateix, si em dones arguments convincents, canviaré d'opinió, perquè sincerament tampoc és una paraula que m'agrade massa. 
A mi tampoc.